Breivik: - Jeg vil virke veldig kald under rettssaken
Kravet har terroristen fremsatt i politiavhør får VG opplyst. - Jeg er kjent med at han har sagt det, men det har ikke vært noe tema i forberedelsene nå i forkant av rettssaken, sier en av Breiviks forsvarere, Odd Ivar Grøn. Bakgrunnen for kravet er at massemorderen mener Arbeiderpartiet har skyld i titusenvis av voldtekter som en følge av deres innvandringspolitikk.Etter det VG får opplyst kom dette opp i et avhør hvor politiet forklarte Breivik at han under hovedforhandlingen vil få se bilder av de 77 ofrene under rettssaken og sårede personer. I tillegg har de forklart ham at overlevende og pårørende vil møte opp i rettssalen. - Jeg vil kreve at Arbeiderpartiets storingspolitikere skal se sykehusbilder av de 90.000 norske kvinnene som har blitt voldtatt, sykehusbilder av de 300 eller flere nordmenn som har blitt drept av muslimer og bilder av alle nordmenn som har blitt lemlestet av muslimer i Norge siden 1960, har massemorderen forklart politiet. Breivik mener dette er krigsforbrytelser som Arbeiderpartiet har ansvar for og som fortsatt pågår - men han er inneforstått med at kravet ikke vil bli oppfylt. Han vil heller ikke nekte å se bilder av ofrene.Fredag ettermiddag besøkte forsvarerne Odd Ivar Grøn og Tord Jordet sin klient for siste gang før rettssaken starter mandag. - Han har ikke vært særlig nervøs så langt. I lys av det han har gjort må man jo si at han har en ekstrem høy terskel for stress, sier Jordet. I politiavhør har Breivik selv sagt følgende om hvordan han vil oppføre seg i retten: - Jeg vil virke veldig kald under rettssaken. (¿) Derfor slipper jeg å bruke mye energi på bekymringer. Han har også fortalt at han har bygd opp såkalte «mentale skjold» for ikke å vise følelser. Ifølge forsvarerne driver han med japansk meditasjon ute i luftegården i fengselet for å forberede seg til rettssaken. - Breivik har sagt at han er spent på sin egen reaksjon når det kommer ofre i vitneboksen. Derfor er han bevisst på sin egen mimikk, for han er klar over at det kommer til å sitte folk i salen som vil analysere ansiktsuttrykkene hans, sier Grøn til VG. I tidligere fengslingsmøter er det blitt bemerket at terroristen har smilt. Selv har han forklart, via sine forsvarere, at han pleier å smile når han er nervøs. Terroristen, som tidligere har krevd å få stille i uniform, kommer til å stille i mørk dress i retten.
Anders Behring Breivik har krevd at hvis han skal se bilder av sine ofre, så må Arbeiderpartiets toppolitikere se bilder av voldtektsofre.